Putin Suriyadagi aksilterrorchilik operatsiyasi kuchaytirilishi zarurligini ta’kidladi

Rossiya prezidenti Vladimir Putin Suriyadagi aksilterrorchilik operatsiyalarida qatnashayotgan rossiyalik harbiylarni jangovar harakatlar olib borishda yuqori darajani ushlab turishga chaqirdi, deya xabar bermoqda “Kommersant”.

Videokonferensiya rejimida tegishli bo‘linmalar rahbarlari hisobotlarini tinglab, davlat rahbari qo‘yilgan vazifalar yaxshi bajarilayotganini ta’kidladi. U, shuningdek, harbiylarga ishlari uchun minnatdorlik bildirdi.
“Biroq Suriyani jangarilar, terrorchilardan tozalab, Rossiyani ehtimoliy terrorchilik harakatlaridan himoya qilish uchun bu hali yetarli emas”, — dedi Rossiya prezidenti.